
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI
	                                 București, 21.11.2023
                                  Nr. 4c-13/1160
                                  Plx 575/2023




AVIZ
asupra Propunerii legislative pentru completarea Legii nr.198/2023 a învăţământului preuniversitar şi a Legii nr.199/2023 a învăţământului superior
În conformitate cu prevederile art.95 din Regulamentul Camerei Deputaților, republicat, Comisia juridică, de disciplină și imunități a fost sesizată, spre dezbatere și avizare, cu Propunerea legislativă pentru completarea Legii nr.198/2023 a învăţământului preuniversitar şi a Legii nr.199/2023 a învăţământului superior, trimisă cu adresa nr. Pl-x 575 din 13 noiembrie 2023, înregistrată cu nr.4c-13/1160/13.11.2023.
Potrivit dispozițiilor art.75 din Constituţia României, republicată, și ale art.92 alin.(8) din Regulamentul Camerei Deputaților, republicat, Camera Deputaților este  primă Cameră sesizată. 
Propunerea legislativă are ca obiect de reglementare modificarea şi completarea prevederilor legale în vigoare, în scopul interzicerii oricărei acţiuni de propagandă politică, inclusiv organizarea de mitinguri sau distribuirea de materiale cu caracter politic, pe o rază de 500 de metri în jurul unităţilor şi instituţiilor de învăţământ, atât în învăţământul preuniversitar, cât şi în învăţământul superior.

Potrivit prevederilor art.62 din Regulamentul Camerei Deputaților, republicat, Comisia juridică, de disciplină şi imunităţi a dezbătut propunerea legislativă în ședința din         21 noiembrie 2023.

Membrii Comisiei au examinat propunerea legislativă supusă avizării, expunerea de motive, avizul favorabil al Consiliului Legislativ și avizul favorabil al Consiliului Economic și Social.

În urma dezbaterilor s-a hotărât, cu majoritate de voturi avizarea negativă a propunerii legislative, în forma transmisă Comisiei juridice, de disciplină şi imunităţi de către  Biroul Permanent.

Propunerea legislativă face parte din categoria legilor organice.               
            PREŞEDINTE,                          

                       SECRETAR,
Laura VICOL                                                        László-Zsolt LADÁNYI
 Consilier,                                                                                                                                    
 Ruxandra Dumitrașcu
